***Barem drept administrativ I 7.09.2023***

1. (a) prerogativa conferită de lege administrației publice de a-și pune în executare propriile acte, fără a obține, în prealabil, autorizarea justiției în acest sens; **(0,25 p.)**

(b) reprezintă o formă de organizare statală caracterizată prin faptul că anumite puteri decizionale sunt transmise de la centru în teritoriu, unor agenți numiți de centru la nivel teritorial, asupra cărora puterea centrală exercită controlul ierarhic; **(0,25 p.)**

(c) se referă la faptul că, în general, același organ administrativ care are competența legală de a emite un act administrativ are și competența de a scoate din ordinea juridică acel act administrativ, prin revocare; **(0,25 p.)**

(d) subcategorie a actelor administrative individuale, desemnând actele care au ca obiect crearea unei situații juridice individuale noi. **(0,25 p.)**

2. (a) Criteriul de distincție constă în numărul de voințe angrenate în procedura de emitere a actului administrativ. Importanța practică a acestei clasificări a actelor administrative o regăsim în materia revocării actului administrativ (în sensul că în ipoteza unui act complex, revocarea sa valabilă trebuie realizată de către toate organele administrative care au participat la emiterea sa) și în ceea ce privește calitatea procesuală pasivă și răspunderea administrativă (în cazul actului complex, acțiunea în contencios administrativ trebuind să fie introdusă împotriva tuturor persoanelor juridice din care fac parte organele administrative emitente; iar în cazul în care un act complex vatămă drepturile subiective ale unor persoane, răspunderea organelor administrative participante la emiterea acestuia va fi solidară). **(0,5 p.)**

(b) Criteriul de distincție constă în situația creată destinatarului actului prin efectele acestuia prin comparație cu aceea existentă înainte de emiterea actului administrativ. Importanța subclasificării actelor administrative individuale - în materia revocării (actele defavorabile putând fi revocate mult mai ușor decât actele favorabile) și în materia motivării – numai actele defavorabile particularilor fiind obligatoriu să fie motivate, sub sancțiunea anulării lor. **(0,5 p.)**

3. (a) nu are organe subordonate și supraordonate, funcționând în temeiul principiului autonomiei locale – art. 85 alin. (2) C. admin. *– „În relațiile dintre consiliul local și primar, consiliul județean și președintele consiliului județean, precum și între autoritățile administrației publice din comune, orașe, municipii și autoritățile administrației publice de la nivel județean nu există raporturi de subordonare; în relațiile dintre acestea există raporturi de colaborare”.* **(0,25 p.)**

(b) este un organ central de specialitate; organe supraordonate: Ministerul Mediului. Guvernul; **(0,15 p.)** organe subordonate – sucursale/centre meteo regionale/stații meteo **(0,10 p)**;

(c) este o unitate subordonată; organe supraordonate: Ministerul Educației, Guvernul; organe subordonate: diferitele centre în teritoriu, facultățile; **(0,25 p.)**

(d) organ supraordonat: Guvernul; organe subordonate: serviciile publice deconcentrate; subprefectul **(0,25 p.)**

4. Se referă la faptul că emiterea actului administrativ presupune un singur autor, producerea efectelor juridice făcându-se fără consimțământul destinatarului său. **(0,25 p.)**

Excepțiile aparente sunt: (a) actele emise de organele administrative pluripersonale – excepție aparentă pentru că actul administrativ are un singur autor, organul administrativ; **(0,25 p.)** (b) actele administrative emise în comun de mai multe organe administrative – rămâne unilateral, întrucât un asemenea act este destinat să producă efecte pentru terți, nu față de autorii săi; **(0,25 p.)** (c) actele administrative emise la cerere – excepție aparentă pentru că producerea efectelor juridice ale actului administrativ este independentă de voința particularului care a formulat cererea. **(0,25 p.)**

5. (a) Lista candidaților admiși pentru funcția de titular al disciplinei Protecția mediului în ciclul liceal, în urma unui concurs organizat de Ministerul Educației și Ministerul Mediului, în care e menționat faptul că lista va rămâne definitivă și va produce efecte ulterior soluționării contestațiilor: **(0,25 p.)**

(b) Autorizație de construire emisă în favoarea lui Constructorul pentru edificarea unui bloc de locuințe, ulterior începerii edificării construcției; **(0,25 p.)**

(c) Hotărârea Consiliului local al Municipiului Cluj-Napoca nr. 456/2023 prin care se stabilește bugetul pentru anul 2024 pentru Municipiul Cluj-Napoca și comunele limitrofe acestuia; **(0,25 p.)**

(d) Licență de desfășurare a activității de colectare deșeuri pe raza municipiului Cluj-Napoca, revocată mai înainte să fie comunicată beneficiarului SC Colectez deci exist SRL. **(0,25 p.)**

**Speță:**

1. (i) arborarea steagului roșu constituie un act administrativ (prin semnalizare), instituind obligația generală a cetățenilor aflați pe litoral de a nu intra în apele mării; încălcarea sa reprezintă contravenție **(0,30 p.)**

(ii) fluieratul lui SM constituie un act administrativ emis prin gesturi, constituind un ordin de întoarcere la mal ce produce efecte juridice față de B.O; **(0,30 p.)**

(iii) lovitura și încătușarea sunt fapte material-juridice, căci nu există concordanță între voință, scop și efectele sale juridice (obligația de a răspunde juridic pentru eventualele abuzuri) **(0,40 p.)**

2. (i) arborarea steagului roșu constituie un act administrativ prin delegație (ANSPSR fiind o entitate privată căreia i-a fost delegată prestarea serviciului public, fiind învestită cu putere publică), normativ – instituind o obligație generală de a respecta semnalul (semnificația stragului roșu); **(0,5 p.)**

(ii) fluieratul lui SM constituie tot un act administrativ prin delegație (ANSPSR fiind o entitate privată căreia i-a fost delegată prestarea serviciului public, fiind învestită cu putere publică), individual – ordinul produce efecte juridice față de B.O, instituind obligația lui de a se întoarce la mal; **(0,5 p.)**

3. Potrivit Codului civil și Codului administrativ, pentru anularea unui act administrativ are calitate procesuală pasivă persoana juridică de drept public, cu personalitate juridică și patrimoniu propriu, din care face parte organul administrativ emitent. În speță, pentru anularea Ordinului nr. 234/NS/2023 de detașare va avea calitate procesuală pasivă Inspectoratul General al Jandarmeriei Române. Pentru anularea procesului-verbal de contravenție va avea calitate procesuală pasivă Brigada Mobilă de Jandarmi București, persoana juridică din care face parte organul emitent. **(0,5 p. × 2 = 1 p.)**

4. (a) este un act administrativ afectat de modalități – atât de un termen suspensiv – producând efecte juridice din 1.06 – cât și de un termen extinctiv – încetându-și efectele juridice la 31.08. **(0,5 p.)**

(b) Fiind un act administrativ individual, își poate înceta efectele prin caducitate (de exemplu, în situația decesului beneficiarului – J.D.), dar nu își poate înceta efectele juridice prin abrogare (care este o modalitate de ieșire din vigoare specifică actelor administrative normative). **(0,5 p.)**